Document ID: 32014R0011

TARYBOS REGLAMENTAS (ES) Nr. 11/2014
2013 m. gruodžio 16 d.
dėl žvejybos galimybių paskirstymo pagal Protokolą, kuriuo nustatomos Europos Sąjungos ir Seišelių Respublikos partnerystės žuvininkystės sektoriuje susitarime numatytos žvejybos galimybės ir finansinis įnašas
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
atsižvelgdama į Europos Komisijos pasiūlymą,
kadangi:
(1)
2006 m. spalio 5 d. Taryba Reglamentu (EB) Nr. 1562/2006 (1) patvirtino Europos bendrijos ir Seišelių Respublikos partnerystės žuvininkystės sektoriuje susitarimą (2) (toliau - Susitarimas);
(2)
Susitarime numatytos žvejybos galimybės ir finansinis įnašas buvo nustatyti Protokole (3). Dabartinio protokolo galiojimas baigiasi 2014 m. sausio 17 d.;
(3)
Sąjunga derėjosi su Seišelių Respublika dėl naujo protokolo, kuriuo nustatomos Susitarime numatytos žvejybos galimybės ir finansinis įnašas (toliau - naujasis protokolas). 2013 m. gegužės 10 d. naujasis protokolas buvo parafuotas;
(4)
2013 m. gruodžio 16 d. Taryba priėmė Sprendimą 2014/5/ES (4) dėl naujojo protokolo pasirašymo ir laikino taikymo;
(5)
reikėtų paskirstyti žvejybos galimybes valstybėms narėms naujojo protokolo taikymo laikotarpiu;
(6)
remiantis Tarybos reglamentu (EB) Nr. 1006/2008 (5), jei paaiškėja, kad Sąjungai skirtos žvejybos galimybės nėra visiškai išnaudotos, Komisija apie tai informuoja atitinkamas valstybes nares. Jei iki termino, kurį turi nustatyti Taryba, atsakymas nepateikiamas, tai turėtų būti laikoma patvirtinimu, kad tuo konkrečiu laikotarpiu atitinkamų valstybių narių laivai nevisiškai išnaudojo savo žvejybos galimybes. Tokį terminą būtina nustatyti;
(7)
šis reglamentas turėtų būti taikomas nuo naujojo protokolo laikino taikymo dienos,
PRIĖMĖ ŠĮ REGLAMENTĄ:
1 straipsnis
1. Pagal Protokolą, kuriuo nustatomos Europos Sąjungos ir Seišelių Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas (toliau - protokolas), nustatytos žvejybos galimybės valstybėms narėms paskirstomos taip:
a)
gaubiamaisiais tinklais tunus žvejojantys seineriai:
Ispanija
22 laivai
Prancūzija
16 laivų
Italija
2 laivai
b)
dreifinėmis ūdomis žvejojantys laivai:
Ispanija
2 laivai
Prancūzija
2 laivai
Portugalija
2 laivai.
2. Reglamentas (EB) Nr. 1006/2008 taikomas nedarant poveikio Susitarimui ir protokolui.
3. Jei pagal 1 dalyje nurodytų valstybių narių žvejybos leidimų paraiškas protokole nustatytos žvejybos galimybės neišnaudojamos, Komisija pagal Reglamento (EB) Nr. 1006/2008 10 straipsnį svarsto bet kurios kitos valstybės narės žvejybos leidimų paraiškas.
4. Terminas, iki kurio valstybės narės turi patvirtinti, kad jos nevisiškai išnaudojo joms skirtas žvejybos galimybes, kaip nurodyta Reglamento (EB) Nr. 1006/2008 10 straipsnio 1 dalyje, yra 10 darbo dienų nuo tos dienos, kurią Komisija praneša joms, kad jų žvejybos galimybės nevisiškai išnaudotos.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2014 m. sausio 18 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. gruodžio 16 d.

Labels: 8
18
5
6